Træningskamp mod en blandet Benfica-mandskab endte 1-1. Kasper Kusk scorede for nordjyderne.

AaBs superligamandskab er for tiden på træningslejr i Portugal. Her stod den i eftermiddag på træningskamp mod det portugisiske storhold Benfica, der stillede med flere prominente navne mod Superligaens øjeblikkelige nummer 2. AaBs store stjerne Kasper Kusk bragte holdet foran allerede efter bare et minut. Kent Nielsens tropper blev dog hurtigt vækket fra deres drømmestart, da den tidligere Ajax-spiller Miralem Sulejmani udlignede kort efter Kusks føringsmål. Udover Sulejmani stillede værterne også med profilen Oscar Cardozo i en kamp, hvor begge hold skiftede flittigt ud. AaB har en træningskamp mod IFK Göteborg tilbage, inden de den 23. februar tager hul på forårssæsonen hjemme mod Brøndby IF.